ગત તા.૧ માર્ચ, ર૦૧૭એ શાસકોએ સ્વચ્છતા મોબાઇલ એપને ડાઉનલોડ કરવા અંગે અમદાવાદ કોર્પોરેશનને કેન્દ્ર દ્વારા વસ્તીના માપદંડના આધારે અપાયેલા ૧,૧૧,૭૦૦ના લક્ષ્યાંકને ઓળંગીને ૧,૧૩,૪૦૦ નાગરિકોએ મોબાઇલ એપ ડાઉનલોડ કરતાં અમદાવાદ મોબાઇલ એપ ડાઉનલોડ કરવામાં સમગ્ર દેશમાં પ્રથમ નંબરે આવ્યું હોવાથી હરખાયા હતા. સત્તાવાળાઓ પણ મોબાઇલ અેપ ડાઉનલોડ કરવાની લંબાવાયેલી અંતિમ તારીખ ર૮ ફેબ્રુઆરી, ર૦૧૭ પહેલાં વધુ ને વધુ નાગરિકો એપ ડાઉનલોડ કરે તે માટે મરણિયા બન્યા હતા, જેના કારણે સ્વચ્છતા એપ તો ડાઉનલોડ થઇ, પરંતુ સ્વચ્છતા જ વિસરાઇ ગઇ. અમદાવાદને ગત ગાંધીજયંતીએ જાહેર શૌચમુક્ત શહેર જાહેર કર્યા બાદ પણ મ્યુનિસિપલ કમિટીમાં વ્યક્તિગત અને પબ્લિક ટોઇલેટ બનાવવાનાં કામ આવતાં રહ્યાં.